b'\n_START_ARTICLE_\nCarol al VIII-lea al Suediei\n_START_SECTION_\nBiografie\n_START_PARAGRAPH_\nKarl Knutsson s-a n\xc4\x83scut \xc3\xaen octombrie 1408 sau 1409, la castelul Ekholmen, ca fiu al lui Knut Tordsson (Bonde), cavaler \xc8\x99i membru al Consiliului Privat (riksr\xc3\xa5d) \xc8\x99i a Margaretei Karlsdotter (Sparre av Tofta), singura fiic\xc4\x83 \xc8\x99i mo\xc8\x99tenitoare a lui Karl Ulvsson, Lord de Tofta. Karl Knutsson s-a c\xc4\x83s\xc4\x83torit prima dat\xc4\x83 \xc3\xaen 1428 cu Birgitta Turesdotter (Bielke) care i-a d\xc4\x83ruit o fiic\xc4\x83, Kristina. A doua c\xc4\x83s\xc4\x83torie, \xc3\xaen 1438, cu Katarina Karlsdotter (Gumsehuvud) a produs a doua fiic\xc4\x83, Magdalena, care s-a c\xc4\x83s\xc4\x83torit cu Ivar Axelsson (Tott). El a avut doi copii cu cea ce-a treia so\xc8\x9bie (\xc8\x99i fost\xc4\x83 metres\xc4\x83) Kristina Abrahamsdotter: Anna \xc8\x99i Karl. Se spunea c\xc4\x83 tat\xc4\x83l s\xc4\x83u este descendent din fratele mai mic al regelui Eric al IX-lea (Sf\xc3\xa2ntul Eric). Mama lui, o important\xc4\x83 mo\xc8\x99tenitoare, descindea din Jarl Karl cel Surd \xc8\x99i deci din nobili vechi ai Suediei._NEWLINE_\xc3\x8en 1434 el a devenit membru al Consiliului Privat al Suediei  \xc8\x99i \xc3\xaen octombrie \xc3\xaen acela\xc8\x99i an \xc8\x99i-a asumat cel mai important rol (Riksmarsk). Din cauza nemul\xc8\x9bumirii \xc3\xaen cre\xc8\x99tere \xc3\xaen r\xc3\xa2ndul nobilimii din cauza regelui Eric de Pomerania, Carol a fost f\xc4\x83cut Riksh\xc3\xb6vitsman \xc3\xaen 1436, rol echivalent cu Guvernator militar al regatului. \xc3\x8en cele din urm\xc4\x83 a fost regent din 1438 p\xc3\xa2n\xc4\x83 \xc3\xaen 1440 ca rezultat a rebeliunii conduse de Engelbrekt Engelbrektsson. \xc3\x8en timpul scurtei regen\xc8\x9be a lui Carol, \xc3\xaen Finlanda a avut loc o a\xc8\x99a numit\xc4\x83 rebeliune \xc8\x9b\xc4\x83r\xc4\x83neasc\xc4\x83. Eric de Pomerania a fost obligat s\xc4\x83 abdice \xc8\x99i \xc3\xaen 1440 Christopher de Bavaria a fost ales rege al Suediei, Norvegiei \xc8\x99i Danemarcei._NEWLINE_La \xc3\xaencoronarea lui Christopher \xc3\xaen septembrie 1441, Carol a fost numit cavaler \xc8\x99i Riksdrots (\xc3\x8enalt Lord Judiciar al Suediei). \xc3\x8en octombrie el a demisionat \xc8\x99i \xc8\x99i-a asumat func\xc8\x9bia de \xc3\x8enalt Lord Constable. Din 1442 el a fost guvernator militar, h\xc3\xb6vitsman, la Vyborg \xc3\xaen Finland (margraf de Viborg)._NEWLINE_Dup\xc4\x83 decesul lui Christopher \xc3\xaen 1448 f\xc4\x83r\xc4\x83 mo\xc8\x99tenitori direc\xc8\x9bi, Carol a fost ales rege al Suediei la 20 iunie \xc8\x99i la 28 iunie el a fost salutat ca noul monarh la Pietrele Mora, nu departe de Uppsala, \xc3\xaen mare parte datorit\xc4\x83 propriilor trupe militare. Danezii l-au ales \xc3\xaen septembrie 1448 pe Christian I ca rege al Danemarcei.'